OpenLLM-France/wikimedia huggingface dataset:
# Ternua eta Labrador

Ternua eta Labrador (ingelesez Newfoundland and Labrador, frantsesez Terre-Neuve-et-Labrador, innueraz Akamassiss, Ternuako irlanderaz Talamh an Éisc) Kanadako hamar probintzietakoa bat da, herrialdeko ipar-ekialdean dagoena.
Labrador izen bereko penintsulan dago, Quebecek inguratzen duela mendebalde, hegoalde eta ekialdean, eta Ozeano Atlantikoak iparraldean. Ternuako uhartea probintziako ekialdean dago, eta urek banatzen dute Brunswick Berria, Eskozia Berria eta Eduardo Printzearen Uhartea probintzietatik.
405.212 km$^2$-ko azalera dauka, eta 2006an 505.469 biztanle zituen (1,35 bizt./km$^2$).
Saint John's du hiriburu eta hiri nagusia (100.646 biztanle). Mount Pearl bigarren hiri handiena da (24.671).

## Historia

XVI. mendean bereziki, Euskal Herriko baleazaleak lanean ibili ziren Ternuko alde haietan, balea eta bakailao bila.

## Demografia eta hizkuntzak

Ingeles jatorrikoak (% 39,4) nagusiak dira, irlandarren (% 19,7), eskoziarren (% 6), frantziar (% 5,5) eta Lehen Nazioetako jatorrikoen (% 3,2) aurrean. Ingelesa hizkuntza nagusia da; halaber, gaelera, eskoziako gaelera eta inuktituterazko hiztunak ere bizi dira han.

## Erreferentziak

* ↑ Euskaltzaindia. (2012-05-25). 170. araua: Amerikako toponimia. .

## Ikus, gainera

* Gaidhealtachd
* Nazio zeltak

## Kanpo estekak

* (Ingelesez) Ternua eta Labradorreko webgune ofiziala
* Datuak: Q2003
* Multimedia: Newfoundland and Labrador / Q2003
# Ternuako Eremua

Ternuako Eremua edo Ternuako Agindupeko Lurra edo Ternuako Domeinua edo ingelesez Dominion of Newfoundland, Kanadaren ekialdeko kostaldean Ternuako penintsulan zegoen Erresuma Batuaren dominioa zen.

## Ikus, gainera

* Ternua eta Labrador

## Kanpo estekak

* Datuak: Q38610
* Multimedia: Dominion of Newfoundland / Q38610
# Ternuako irlandera

Ternuako irlandera (irlanderaz Gaeilge Thalamh an Éisc eta ingelesaz Newfoundland Irish) Kanadako Ternua uhartean mintzatu eta galduta edo galtzear dagoen irlanderaren dialekto bat izan zen. Ternuako irlanderaren azken hiztunak Avalon penintsulan bizi izan ziren.
Ternuako irlanderak Irlandako hego-mendebaldean mintzatzen den Munstergo irlanderaren antz handia zuen, Ternuako eremu hartara joan ziren irlandar etorkinak nagusiki Waterford, Wexford, Kilkenny, Tipperary eta Cork konderrietakoak baiziren.

## Ternuako irlandarren kokapena

1610-1628 bitartean Ingalaterrako Erresumak errege agiriaren bidez Ternuan zazpi kolonia ezarri zituen, eta Londres hiriburuan egoitza zuten merkataritza konpainiak kolonia horiek populatzeko zelta hizkuntzen hiztunez baliatu ziren. Lehenbiziko kolonoak galesezko hiztunak izan ziren, baina haien artean maiz irlanderaz bakarrik mintzatzen ziren etorkinak ere iritsi ziren. XX. mendearen erdialdea rarte landa eremuetako eguneroko hizkuntza irlandera izan zen. Izatez, XVII. eta XVIII. mendeetan iritsitako irlandar etorkinen % 90 irlandar hiztun elebakarrak zirela frogatuta dago. Epaitegien erregistroek erakusten dutenez, sarri defendatuak nahiz akusatzaileak irlandarerazko hiztun elebakarrak izanik, ingelesezko itzultzaileak behar zituzten: horrek Avalon penintsulan eguneroko hizkuntza moduan irlandera ingelesari gailentzen zitzaiola adierazten du.
2001ko erroldaren arabera, Ternuako hamar gizonek ama hizkuntza gisa gaelera zuten. Halere, gaelera izendapenak hizkuntza hori Ternuako irlandera edota Kanadako gaelera (Eskoziako gaeleratik eratorria) ote den ez du argitzen. Memorial University of Newfoundland unibertsitateko ikerleen arabera, Ternuako irlandera XX. mendearen erdialdean galdu omen zen.

## Erreferentziak

* ↑ Newfoundland: The Most Irish Place Outside of Ireland, Brian McGinn, the Irish Diaspora Studies scholarly network
* ↑ LAN 2001 Mother Tongue

## Ikus gainera

* Kanadako gaelera
* Algonkin-euskara pidgina

## Kanpo estekak

* Ternua: Irlandatik kanpo irlanderazko toki izen gehien dituen lekua. Brian McGinn. Irishdiaspora.net (Ingelesez)
* Datuak: Q3235215
# Teror

Teror Kanaria Handia uhartean eta Las Palmasko probintzian kokatzen den udalerri kanariarra da.

## Kanpo estekak

* (Gaztelaniaz) (Ingelesez) (Alemanez) Terorreko Udalaren webgunea
* Datuak: Q430147
* Multimedia: Teror / Q430147
# Ternuako Banku Handiak

Ternuako Banku Handiak (ingelesez: Grand Banks of Newfoundland; frantsesez: Grands Bancs) Ozeano Atlantikoan dagoen Ipar Amerikako plataforma kontinentalaren zati da, bertan eman ohi diren baldintzek mundu osoko arrantza eremu handiena bilakatzen dutelarik.
Ternua uhartearen hego-ekialdean dago, iparraldetik hegoaldera 560 km luze, eta ekialdetik mendebaldera 675 km zabal hedatu eta mundu osoan hagitz ezaguna den arrantza-eremua delarik, denera 282.500 km²-ko azalera du. Sakonera gutxiko urak dira (25-100 metro artean, gehienera 200 metro), eremu hotz horretan Labradorreko itsaslasterra eta Golkoko itsaslasterra, ondorioz bertan maiz laino itxia jazo ohi delarik.
1498an Joan Cabotok Banku Handiak lehenbiziko aldiz deskribatu zituen. XVI. eta XVIII. mendearen artean euskal baleazaleen ohiko arrantza eremua izan zen. 1977an Kanadak eskualde honetan ahal zen eremu handienera heldu nahizik bere arrantza baimena edo eskaera handitu zuen, ordutik aurrera beste herrialde batzuen arrantza eskubideak eremu honetan asko murriztu zirelarik.

## Erreferentziak

* ↑ (Ingelesez) Silva, A. J. M.. (2015). Barata, F. T; Rocha, J. M. eds. (PDF) The fable of the cod and the promised sea. About portuguese traditions of bacalhau. in: Heritages and Memories from the Sea, Proceedings of the 1st International Conference of the UNESCO Chair in Intangible Heritage and Traditional Know-How: Linking Heritage, 14-16 January 2015. Évora: University of Evora, 130-143 or..

## Kanpo estekak

* Datuak: Q913793
* Multimedia: Grand Banks of Newfoundland / Q913793
# Ternuako ponia

Ternuako ponia (frantsesez: Poney de Terre-Neuve, ingelesez: Newfoundland pony), bertako zaldi arraza bat da. Bere tamaina zein ezaugarriak direla eta, ponien sailkapen taldean sartzen da.
Arrazaren jatorria Ternuako uhartea da. Nekazaritza lanetan erabilitako aberea izan da. Historikoki poni hauek Quebeceko hainbat lekuetara zabalduak izan dira. Esate baterako 1980. en urtean 700 poni Quebecera saltzeko ontziratu zituzten Ternuatik..
The livestock conservancy elkartearen arabera, arrazaren egoera kritikoa da.

## Erreferentziak

* ↑ https://web.archive.org/web/20131227095653/http://newfoundlandpony.com/the-newfoundland-pony-a-brief-history#.UrtBzrToDgY
* ↑ http://livestockconservancy.org/index.php/heritage/internal/newfoundland
* Datuak: Q33333
* Multimedia: Newfoundland pony / Q33333
# Tiro

Tiro (arabieraz: صور‎, Ṣūr; fenizieraz: , Ṣur; hebreeraz: צוֹר‎, Tzor; tiberiar hebreeraz: צר, Ṣōr; akaderaz: 𒋗𒊒, Ṣurru; antzinako grezieraz: Τύρος, Týros; turkieraz: Sur; latinez: Tyrus) Libanoko hiria da, 2003an 117.000 biztanle inguru zituena. Antzinako feniziar hiri hau egungo Libanoko hegoaldean dago, Mediterraneo itsasoaren ertzean. Kostaldetik hurbil zegoen uharte batean eraiki zuten feniziar semitek K.a. 2000. urte aldera.

## Historia

Sidongo hiriaren kolonia txiki bat baizik ez zen izan Tiro hasieran. Egiptoarren eraginpean egon zen K.a. XIV. mendea arte, eta handik aurrera independente izan zen. Feniziarren hiri nagusi bihurtu zen, bertako merkatarien eragina Mediterraneo osora zabaldu zen, eta K.a. IX. mendean kolonia bat, Kartago, eratu zuten tirotarrek Iparraldeko Afrikan. K.a. X-IX. mendeetan Mediterraneoaren ekialdeko hiri garrantzitsuenetako bat izan zen. K.a. VIII-VII. mendeetan asiriarren mendean egon zen, eta 585-583 bitartean setiopean eduki zuen Nabukodonosor II.a Babiloniako erregeak. K.a. 538-332 urteetan jaun eta jabe egon ziren akemenestar persiarrak bertan. Antzinako feniziarren distira hura galdu bazuen ere, indartsu zirauen K.a. IV. mendean Tiroko hiriak eta Alexandro Handiaren zazpi hileko setioari eutsi zion (K.a. 332). Hiria hartu ondoren, hamar mila lagun hil zituzten mazedoniarrek eta beste hogeita hamar mila saldu zituzten esklabo gisa; ondoren, uhartea lehorrarekin elkartzen zuen dikea apurtu eta Tiroko penintsula eratu zuten. Egiptoko Ptolomeotarren eta Grezia aldeko seleukotarren mendean egon ondoren, K.a. 68an finkatu ziren erromatarrak han.
Erromatar Inperioaren garaian, ospe handia izan zuten Tiroko zetazko oihalek eta han prestatzen zuten purpura-koloreko tintak. K. o. II. mendetik aurrera, kristautasunak arrakasta handia izan zuen hirian, eta III. mendean han bizi izan zen Origenes. Musulmanen mendean egon zen 638-1124 bitartean eta gurutzatuen mendean ondoren (1190. urtean, han ehortzi zuten Frederiko Bizargorria enperadorea), mamelukoek suntsitu zuten 1291. urtean.

## Herri eta hiri senidetuak

* Perpignan (Frantzia)
* Aljer (Aljeria)
* Tunis (Tunisia)
* Málaga (Espainia)

## Galeria

* Arkua.
* Al Mina aztarnategia.
* Al Mina aztarnategia.
* Tyroko kretiar auzoko kalea.
* Portua
* Hegoaldeko auzoa.
* Itsasertza.
* Israeldarren erasoa

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. Ekialde Hurbileko eta Ipar Afrikako toponimia. .
* ↑ Euskaltzaindia. (2006-1-27). Antzinateko hirien euskarazko izenak. .
* ↑ https://web.archive.org/web/20160307142513/http://elcorresponsal.com/modules.php?file=article&name=news&sid=3381

## Kanpo estekak

* Datuak: Q82070
* Multimedia: Tyre, Lebanon / Q82070
# Tiro (argipena)

Tiro hitzak adiera zenbait ditu:
* Tiro, Libanoko hiria;
* greziar mitologian, Tiro, Salmoneoren alaba;
* tiro, armaz jaurtigai bat jaurtitzeko ekintza;
* tiro, armak zehaztasunez baliatzeko kirola,
** plater-tiroa;
* tiro, sukaldeko keak kanporatzen dituen haize-korrontea.
# Tiristore

Tiristorea egoera solidoko osagai elektronikoa da. Lau geruza ditu, bi N motako eta beste bi P motako erdieroaleak tartekatzen (PNPN) ditu.
Normalean SCRari tiristore deritzo gehien hedatuta dagoen tiristore mota delako.

## Funtzionamendua

Tiristorea lau geruzako osagai erdieroalea da, N motako eta P motako erdieroale bina ditu, P-N-P-N juntura osatuz. Terminal nagusiak anodoa eta katodoa dira, biek lau junturak zeharkatzen dituzte. Kontrol terminala berriz, atea, P motako erdieroaleari lotuta dago. Tiristorearen funtzionamenduari dagokionez, pizte-egoeran (latching state) lan egiten duten bi transistore bipolar bailiran jotzen da:

### Egoerak

Tiristoreek hiru egoera dituzte:
* Alderantzizko blokeo- edo etendura-egoera -- $V_{AK}<0$
* Zuzeneko blokeo- edo etendura-egoera -- $V_{AK}>0$ baina zirkuitua desarratu gabe.
* Zuzeneko eroapen-egoera -- $V_{AK}>0$ eta zirkuitua desarratuta ($I_{G}>0$).

#### Eroapen-egoera

Tiristorea eroapen-egoeran lan egin dezan, gutxienez bi baldintza bete behar ditu:
* Zuzenean polarizatzea, hau da, anodoko tentsioa katodokoa baino handiagoa egitea ($V_{AK}>0$)
* Hiru hauetako bat:
** Zirkuitua desarratzea, hau da, $I_{G}>0$ eginez eta $V_{BO}>V_{AK}$ denean
** $V_{BO}>V_{AK}$ eginez
** $V_{AK}$ bizkor igotzea, denborarekiko deribatua altua izan dadin (${\frac {dV_{AK}}{dt}}$)

#### Blokeo- edo etendura-egoerak
##### Zuzeneko blokeo- edo etendura-egoera

$V_{BO}>V_{AK}>0$ baina zirkuitua desarratu gabe ($I_{G}=0$).

##### Alderantzizko blokeo- edo etendura-egoera

Katodoaren tentsioa anodoarena baino handiagoa denean ($V_{AK}<0$)

## Terminalak

Tiristoreak, irudian ikus daitekeen bezala, hiru terminal ditu:
* Anodoa (Anode)
* Katodoa (Cathode)
* Atea (Gate): Kontroleko terminala da.

## Tiristore motak

* SCR (Silicon Controlled Rectifier)
* ASCR (Asymmetrical SCR)
* RCT (Reverse Conducting Thyristor)
* Fototiristore edo LASCR (Light Activated SCR, edota LTT (Light Triggered Thyristor))
* DIAC eta SIDAC
* BOD (Breakover Diode)
* TRIAC (Triode for Alternating Current)
* GTO (Gate Turn-Off Thyristor)
* IGCT (Integrated Gate Commutated Thyristor)
** MA-GTO (Modified Anode Gate Turn-Off thyristor)
** DB-GTO (Distributed Buffer Gate Turn-Off thyristor)
* MCT (MOSFET Controlled Thyristor)
** BRT (Base Resistance Controlled Thyristor)
* SITh (Static Induction Thyristor), edota FCTh (Field Controlled Thyristor)
* LASS (Light Activated Semiconducting Switch)

## Kanpo estekak

* Datuak: Q180805
* Multimedia: Thyristors / Q180805
# Tiro (Ohio)

Tiro Ohioko herri bat da. Crawford konderrian kokatua dago. 2010ean 280 biztanle zituen, 1,07 kilometro koadrotan banatuta.

## Ikus, gainera

* Crawford konderria

## Kanpo estekak

* Datuak: Q2479409
* Multimedia: Tiro, Ohio / Q2479409
# Tirista

Tirista Sesiidae familiako tximeleta genero bat da. Bere espezie tipoa Tirista argentifrons da.

## Espezieak

| Espeziea | Irudia | Egoera |
| Tirista argentifrons | | daturik gabe |
| Tirista praxila | | daturik gabe |

## Kanpo estekak

* Datuak: Q2318682
* Espezieak: Tirista
# Tirnaneill

Tirnaneill (irlanderaz: Tír Ní Néill, euskaraz "O'Neilldarren Lurraldea" esan nahi du) Irlandako udalerri bat da, Monaghan konderrian dagoena.

## Kanpo estekak

* Datuak: Q4319161
# Tiro-barraka

Tiro-barraka azoketan eta jolas-parkeetako ohiko barraka mota bat dira.
Tiro-barraka alde luze batetik irekita dagoen etxola edo barraka izaten da. Tiralariak ahalik eta puntu gehien biltzen saia daitezke mugitzen diren objektuak edo geldirik dauden artezkarrei tiro egiten. Helburuak bi metro ingurura egon ohi dira. Karabinarekin egiten da ohikoan. Puntuen arabera, barrakako sariak eraman ditzake tiratzaileak.
* Barraka honetan jomuga edo helburua fitxak dira.
* Japoniako tiro-barraka edo galeria bat.
* Igeldoko jolas-parkeko tiro barraka, 2012. urtean.

## Kanpo estekak

* Datuak: Q11458561
* Multimedia: Shooting galleries / Q11458561
# Trzemeszno udalerria

Trzemeszno ( (Audio·info)) Poloniako Polonia Handiko voivoderriko landa-hiri udalerri bat da, Gniezno barrutian kokatuta. 175,3 km²ko azalera du eta 2017ko datuen arabera 14341 biztanle zituen.

## Kanpo estekak

* Udalaren webgunea
* Datuak: Q555415
* Multimedia: Gmina Trzemeszno / Q555415
ieaPolonia Handiko voivoderriko udalerriak :
# Trzeszczany udalerria

Trzeszczany Poloniako Lublingo voivoderriko landa-udalerri bat da, Hrubieszów barrutian kokatuta. 90,29 km²ko azalera du eta 2017ko datuen arabera 4283 biztanle zituen.

## Kanpo estekak

* Udalaren webgunea
* Datuak: Q2458756
ieaLublingo voivoderriko udalerriak :
# Trzyciąż udalerria

Trzyciąż Poloniako Polonia Txikiko voivoderriko landa-udalerri bat da, Olkusz barrutian kokatuta. 95,73 km²ko azalera du eta 2017ko datuen arabera 7076 biztanle zituen.

## Kanpo estekak

* Udalaren webgunea
* Datuak: Q2197228
* Multimedia: Gmina Trzyciąż / Q2197228
ieaPolonia Txikiko voivoderriko udalerriak :
# Trzydnik Duży udalerria

Trzydnik Duży Poloniako Lublingo voivoderriko landa-udalerri bat da, Kraśnik barrutian kokatuta. 104,11 km²ko azalera du eta 2017ko datuen arabera 6501 biztanle zituen.

## Kanpo estekak

* Udalaren webgunea
* Datuak: Q948348
ieaLublingo voivoderriko udalerriak :
# Tràng Ango paisaia-multzoa

Tràng Ango paisaia-multzoa$^1$ UNESCOren gizateriaren ondarea :
| Mota | Naturala eta kulturala |
| Irizpideak | V, VII, VIII |
| Erreferentzia | 1438 |
| Kokalekua | Vietnam |
| Eskualdea$^2$ | Asia eta Ozeania |
| Koordenatuak | 20°15′21″N 105°54′56″E﻿ / ﻿20.2557°N 105.9156°E﻿ / 20.2557; 105.9156 |
| Izen ematea | 2014 (XXXVIII. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Tràng Ango paisaia-multzoa (vietnameraz: Quần thể danh thắng Tràng An) Vietnamgo Ninh Bình hiritik gertu dagoen eskualdea da, barnean Hoa Lư antzinako hiria, Tam Cốc-Bích Động, and Bai Dinh tenplua dituena. UNESCOk 2014an Gizateriaren Ondare izendatu zuen.

## Galeria

* Hoa Lưko zubia
* King Đinh Tiên Hoàng tenpluko atea
* Hoa Lư hiriko jaialdia
* Đinh Tiên Hoàng tenpluko jaialdia
* Hạ pagoda, Ngô Đồng ibaia
* Ngô Đồng ibaia
* Tam Cốc Hoa Lưn

## Erreferentziak

* ↑ (Ingelesez) UNESCO. Six new sites inscribed on World Heritage List. .

## Kanpo estekak

* Datuak: Q10810559
* Multimedia: Tràng An Landscape Complex / Q10810559
# Trás-os-Montes Garaia

Trás-os-Montes Garaia (portugesez: Alto Trás-os-Montes) Portugalgo azpieskualdea da, Iparraldeko eskualdean kokatuta dagoena.
Bragança eta Vila Realgo barrutiak barne hartzen ditu, 14 kontzeju ditu.

## Kontzejuak

* Alfândega da Fé
* Boticas
* Bragança
* Chaves
* Macedo de Cavaleiros
* Miranda do Douro
* Mirandela
* Mogadouro
* Montalegre
* Murça
* Valpaços
* Vila Pouca de Aguiar
* Vimioso
* Vinhais

## Gaita minhota

Gaita musika tresna tradizionala izan da eskualdean, "gaita minhota" izenekoa.

## Gizateriaren Ondarea

* Alto Douroko mahastiak

## Kanpo estekak

* Datuak: Q443584
* Multimedia: Trás-os-Montes / Q443584
# Trávnica

Trávnica Eslovakiako udalerri bat da, Nové Zámkyko barrutian kokatuta. 21,15 km²ko azalera du eta 1062 biztanle 2017ko datuen arabera.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q790789
* Multimedia: Trávnica / Q790789
# Tortricidae

    Artikulu hau sitsei buruzkoa da; suge familiari gaitzat duena beste hau da: «Cylindrophiidae»
Tortricidae Lepidoptero familia bat da, Tortricoidea superfamiliakoa. Familia handia da eta 10.350 espezie baino gehiago ditu. Horietako asko laborantzako patatarenzat garrantzitsuak dira. Perfil borobil samarra dute, hegalak tolestuta dituzten atseden postu tipikoa dela eta. Larba gehienak hosto-biltzaileak dira, baina beste batzuk haziz, sustraiez eta lorez elikatzen dira.
Sagar sitsa (Cydia pomonella) Europan bizi da, baina munduko beste leku batzuetan sartu dute ustekabean. Fruituetan galeriak lurperatuz elikatzen da hazietara iritsi arte. Bere ostalariak sagarrondoa eta beste fruitu-arbola batzuk dira (madaria, irasagarra, etab.). Seriotzat jotzen da sagar-uzta osoa suntsi dezakeelako. Beste espezie batzuk fruta-arbolak, garia, mahatsa eta koniferoak dira.

## Kanpo estekak

* Datuak: Q28953
* Multimedia: Tortricidae / Q28953
* Espezieak: Tortricidae
# Tortosako katedrala

Santa Maria katedrala, Kataluniako Tortosa udalerrian dagoen katedral bat da, Tarragonako probintzian. Estilo gotiko eta barrokoa du. 1347-1597 artean eraikia izan zen.

## Kanpo estekak

* Datuak: Q2942840
* Multimedia: Cathedral of Tortosa / Q2942840
# Tortricidia

Tortricidia Limacodidae familiako tximeleta genero bat da. Bere espezie tipoa Tortricidia testacea da.

## Espezieak

| Espeziea | Egoera |
| Tortricidia bicolorata | daturik gabe |
| Tortricidia fiskeanus | daturik gabe |
| Tortricidia flexuosa | daturik gabe |
| Tortricidia pallida | daturik gabe |
| Tortricidia testacea | daturik gabe |

## Kanpo estekak

* Datuak: Q13845647
* Multimedia: Tortricidia / Q13845647
* Espezieak: Tortricidia
# Tortuero

Tortuero Guadalajarako udalerria da, Sierra norte de Guadalajara eskualdean dagoena.
2009ko urtarrilaren 1eko erroldaren arabera 22 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* Datuak: Q1752002
* Multimedia: Tortuero / Q1752002
# Tortuera

Tortuera Guadalajarako udalerria da, Señorío de Molina-Alto Tajo eskualdean dagoena.
2009ko urtarrilaren 1eko erroldaren arabera 222 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* (Gaztelaniaz) [ Udalaren webgunea.]
* Datuak: Q1656964
* Multimedia: Tortuera / Q1656964
# UBS Tower

UBS Tower, Ameriketako Estatu Batuetako Chicago hirian dagoen bulego etxe orratz bat da. Guztira 199 metro eta 50 solairu dauzka eta 2001ean amaitu zuten eraikitzen.
Lohan Associates arkitekto taldeak diseinatu zuen.

## Ikus, gainera

* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) Eraikinaren fitxa emporis.com webgunean.
* Datuak: Q1876150
* Multimedia: One North Wacker / Q1876150
# UCAM Murcia Club de Fútbol

UCAM Murcia Club de Fútbol (izen osoa, Universidad Católica de Murcia Club de Fútbol) futbol talde murtziarra da, 1999an Universidad Católica San Antoniok babesturikoa.

## Historia

Taldea 1999an sortu zen eta 2008an Hirugarren mailara igo zen. Hurrengo urteetan egoitza aldatuz joan zen toki bakoitzean bertako izena hartuz, Costa Cálida-Beniaján hasieran eta ondoren Costa Cálida-Sangonera.
2011-12 denboraldirako Universidad Católica San Antoniok taldea babestu eta gaur egungo izena hartu zuen. Urte horretan bertan Bigarren B mailara igotzeaz gain Errege Kopan egin zuen debuta eta Deportivo Alavés taldearen aurka jokatu zuen. Urte bete egin zuen 2. B mailan baina 2014an berriz igo zen. 2016an Bigarren B mailako txapelduna izan zen eta Bigarren mailara igo zen, hurrengo urtean ordea maila galdu du.

## Datuak

2024-25 denboraldia barne.
* Denboraldiak Lehenengo Mailan: 0
* Denboraldiak Bigarren Mailan: 1
* Denboraldiak Bigarren B Mailan: 7
* Denboraldiak 1. maila RFEFn: 1
* Denboraldiak 2. maila RFEFn: 3
* Denboraldiak Hirugarren Mailan: 5
* Ligako posturik onena: 19.a Bigarren mailan (2016-2017)

### Azken denboraldiak

| Urtea | # | Maila | Postua | Errege Kopa |
| 2006-07 | 5 | erregional preferentea | 10.a | - |
| 2007-08 | 5 | erregional preferentea | 4.a | - |
| 2008-09 | 4 | Hirugarren Maila | 12.a | - |
| 2009-10 | 4 | Hirugarren Maila | 4.a | - |
| 2010-11 | 4 | Hirugarren Maila | 1.a | - |
| 2011-12 | 4 | Hirugarren Maila | 6.a | 2. itzulia |
| 2012-13 | 3 | 2. B Maila | 17.a | - |
| 2013-14 | 4 | Hirugarren Maila | 1.a | - |
| 2014-15 | 3 | 2. B Maila | 2.a | 3. itzulia |
| 2015-16 | 3 | 2. B Maila | 1.a | 3. itzulia |
| 2016-17 | 2 | Bigarren Maila | 19.a | 1/32 |
| 2017-18 | 3 | 2. B Maila | 7.a | 1. itzulia |
| 2018-19 | 3 | 2. B Maila | 5.a | 2. itzulia |
| 2019-20 | 3 | 2. B Maila | 10.a | 2. itzulia |
| 2020-21 | 3 | 2. B Maila | 2.a | 1. itzulia |
| 2021-22 | 3 | 1. maila RFEF | 18.a (jeitsi) | 1. itzulia |
| 2022-23 | 4 | 2. maila RFEF | 5.a | |
| 2023-24 | 4 | 2. maila RFEF | 8.a | 1. itzulia |
| 2024-25 | 4 | 2. maila RFEF | | |

## Palmaresa

* Bigarren B maila (1): 2016
* Hirugarren maila (2): 2011, 2014

## Kanpo estekak

* (Gaztelaniaz) Webgune ofiziala
* Datuak: Q32444
* Multimedia: UCAM Murcia CF / Q32444
# UCI ProTour

UCI ProTourra errepideko txirrindularitzako lasterketa sail bat da, Txirrindularitzaren Nazioarteko Batasunak (UCI) erregulatzen dituen lasterketa multzoetako bat, 2005. urtean sortua. UCI ProTourraren barnean 20 talde besterik ez dago, eta horiek UCI ProTour ligako lasterketetara joatera behartuta daude.

## UCI ProTourreko edizioak

* 2005eko UCI ProTourra
* 2006ko UCI ProTourra
* 2007ko UCI ProTourra

## Kanpo estekak

* (Ingelesez) UCI ProTourraren webgune ofiziala
* Datuak: Q1329578
# UCAko martiriak

UCAko martiriak 1989ko azaroaren 16an Universidad Centroamericanan hil zituzten zortzi pertsonei deitzen zaie.

## Biktimak

* Ignacio Ellakuria
* Ignacio Martín-Baró
* Segundo Montes
* Juan Ramón Moreno
* Amando López
* Joaquín López y López
* Elba Ramos
* Celina Ramos

## Gertaerak

1979an El Salvadorren gertatutako estatu-kolpea kritikatu zuten Ellacuria eta UCA unibertsitateko jesuitak. Eurek herriaren alde egindako lanaren ondorioz, militarrak eta lur jabe handiak eurekin haserretu egin ziren.
1989ko azaroaren 16an, El Salvadorreko armadako Atlacatl bataloila unibertsitatean sartu eta sei jesuitak, unibertsitateko langile bat eta bere alaba hil zituzten.

## Epaiketa

Gaur egun, ez da gertakariengatik epaitua izan. Eloy Velasco Auzitegi Nazionaleko epaileak kasua ikertzen jarritzen du.
2014ko abenduaren 23an, Ellacuria auziaren epaiketa 'iruzurra' izan zela adierazi zuen Velascok. Bere ustez, epaimahaiko kideek mehatxuak jasan zituzten eta froga “erabakigarriak” ezabatu zituzten, tartean, egun horietako erregistro militarrak esaterako.

## Erreferentziak

* 1 2 3 «25 urte bete dira El Salvadorreko jesuiten hilketatik», Berria, 2014-11-16
* ↑ «Ellacuria auziaren epaiketa 'iruzurra' izan zela uste du Velascok», EiTB, 2014-12-23

## Kanpo estekak

* Datuak: Q6938093
* Multimedia: Mártires de la UCA / Q6938093